ພວກນັກເຄື່ອນໄຫວ ເກົາຫຼີໃຕ້ ຫວ່ານໃບປີວ ລົງໃສ່ ເມືອງຊາຍແດນ ເກົາຫລີເໜືອ 
ໃບປິວ ຮຽກຮ້ອງໃຫ້ ກິມຈົງອຸນ ຜູ້ນຳຂອງເກົາຫຼີເໜືອ ລາອອກ ແລະຢຸດເຊົາການຂົ່ມຂູ່ ປະເທດຕາເວັນຕົກ ດ້ວຍສົງຄາມນິວເຄລຍ.
ພວກນັກເຄື່ອນໄຫວເກົາຫຼີໃຕ້ ໄດ້ຫວ່ານໃບປິວໂຄສະນາຫຼາຍ ສິບພັນໃບ ລົງໃສ່ຫົວເມືອງຊາຍແດນແຫ່ງນຶ່ງ ຂອງເກົາຫຼີເໜືອ ເພື່ອໄວ້ອາໄລລະນຶກເຖິງວັນຄົບຮອບຫົກປີໃນການຍິງເຮືອລົບ ເກົາຫຼີໃຕ້ລຳນຶ່ງຫລົ້ມທີ່ເຮັດໃຫ້ພວກລູກເຮືອ 46 ຄົນເສຍຊີວິດ ໄປນັ້ນ ເກົາຫຼີໃຕ້ໄດ້ຖິ້ມໂທດໃສ່ເກົາຫຼີເໜືອ ເປັນຜູ້ຍິງເຮືອລຳດັ່ງກ່າວ ຫລົ້ມ ແລະເພື່ອເປັນການຕອບໂຕ້ ກໍໄດ້ມີການໂຈະ ຄວາມສຳ ພັນທາງດ້ານການຄ້າແລະການລົງທຶນກັບພຽງຢາງ ໃບປິວປະມານ 50,000 ໃບທີ່ຖືກຫວ່ານລົງຈາກປູມເປົ້າໃຫຍ່ ຫຼືບານລູນ ຢູ່ເມືອງປາຈູ ໃນວັນເສົາມື້ນີ້ ຊຶ່ງມີຂໍ້ຄວາມ ປະນາມການກຳອຳນາດແບບຜະເດັດການ ທີ່ມີມາເປັນປະເພນີຂອງເກົາຫຼີເໜືອຊຶ່ງມີຈຸດສູນກາງຢູ່ໃນຄອບຄົວນຶ່ງ ພວກ ເຂົາເຈົ້າຮຽກຮ້ອງໃຫ້ຈອມຜະເດັດການກິມຈົງອຸນລາອອກແລະຢຸດເຊົາໃນການຂົ່ມຂູ່ປະ ເທດຕາເວັນຕົກດ້ວຍສົງຄາມນິວເຄລຍ ວັນເສົາມື້ນີ້ ເປັນວັນຄົບຮອບ ໃນການຍິງເຮືອລົບ Cheonan ຫລົ້ມ ທີ່ເກົາຫຼີໃຕ້ ໄດ້ຖິ້ມ ໂທດໃສ່ວ່າ ເປັນລະເບີດທໍປີໂດ ຈາກເຮືອດຳນ້ຳເກົາຫລີເໜືອ ເກົາຫລີເໜືອໄດ້ຕອບໂຕ້ດ້ວຍການຖິ້ມໃບປິວລົງໃສ່ເກົາຫຼີໃຕ້ເຊັ່ນດຽວກັນໃນວັນເສົາມື້ ນີ້ໂດຍຕຳໜິຕິຕຽນລັດຖະບານປະຊາທິປະໄຕຂອງເກົາຫຼີໃຕ້ແລະປະທານາທິບໍດີ Park Geun-hye